امریکا پرزیدنتی جو بایدن ایسراییل‌لی همکاری اسحاق هرتزوگ ایله  گؤروشونده ایران و روسیانی موذاکیره ائدیب.
بو باره‌ده آغ ائو معلومات یاییب.
اونلار قارشی‌لیق‌لی ماراق دوغوران اساس مسئله‌لر، او جمله‌دن ایرانین آتوم سلاحی الده ائتمه‌سی‌نین قارشی‌سینی آلماق اوچون کووردیناسیونون آرتیریلماسی و ایرانین روسیا ایله آرتان ساوونما طرفداش‌لیغی مسئله‌لری اطرافیندا فیکیر موبادیله‌سی آپاریب‌لار.
قئید اولونوب کی، بایدن "ایسراییل-فیلیسطین موناقیشه‌سی‌نین ایکی دؤولتین بیرگه یاشاماسی اساسیندا دانیشیق‌لار یولو ایله حلی یولونون قورونوب ساخلانماسینا"، ائله‌جه ده "ایسراییل‌لی‌لره و فیلیسطین‌لی‌لره برابر آزادلیق، فیراوان‌لیق و تهلوکه‌سیزلیک شرایطی‌نین تامین ائدیلمه‌سینه صادق‌لیگینی" تصدیقله‌ییب.
"پرزیدنت اوردون چایی‌نین باتی ساحلینده تهلوکه‌سیزلیک و اقتصادی وضعیتین یاخشیلاشدیریلماسی و ترور هوجوم‌لاری‌نین قارشی‌سی‌نین آلینماسی اوچون علاوه تدبیرلرین گؤرولمه‌سی‌نین واجیب‌لیگینی وورغولاییب"، - آغ ائو قئید ائدیب.
لیدئرلر همچنین ایقلیم دییشیک‌لیگی، پاندمی و ارزاق تهلوکه‌سیزلیگی کیمی عمومی قلوبال پروبلئم‌لرین عهده سیندن گلمک اوچون تکنولوژی حل‌لرین ایشلنیب حاضیرلانماسی اوزره داوام ائدن امکداش‌لیغی موذاکیره ائدیب‌لر.
